proxectonos/corpus_dominio_legal_administrativo_tmp huggingface dataset:
ORDE do 14 de xullo de 2014 pola que se autoriza a posta en funcionamento do colexio de educación infantil e primaria de Oroso, no concello de Oroso.
Consellería de Cultura, Educación e Ordenación Universitaria — III. Outras disposicións — 30/07/2014

O Decreto 79/2014, do 26 de xuño, publicado no DOG número 125, do 3 de xullo, crea o colexio de educación infantil e primaria de Oroso, por desagregación do CEIP de Sigüeiro da mesma localidade.
En consecuencia, de conformidade co establecido no Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria, que establece a competencia desta en materia de creación, supresión, transformación, clasificación, autorización e organización dos centros escolares, por proposta da Dirección Xeral de Centros e Recursos Humanos,
Artigo único
Autorízase a posta en funcionamento do centro cuxos datos figuran a seguir:
Provincia: A Coruña.
Concello: Oroso.
Localidade: Sigüeiro.
Enderezo: avenida Álvaro Cunqueiro, s/n.
Código do centro: 15032868.
Denominación: colexio de educación infantil e primaria de Oroso.
Unidades: 6 de educación infantil e 12 de educación primaria.
Disposición derradeira primeira
Autorízase a persoa titular da Dirección Xeral de Centros e Recursos Humanos para adoptar todos os actos e medidas necesarias para a aplicación desta orde.
Disposición derradeira segunda. Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de xullo de 2014
ORDE do 22 de xullo de 2014 pola que se dispón o nomeamento dun vogal no Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 28/07/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O nomeamento de María Isabel Concheiro Rodríguez-Segade como vogal no Consello de Administración da Autoridade Portuaria da Coruña, en representación da Comunidade Autónoma.
Santiago de Compostela, 22 de xullo de 2014
ORDE do 22 de xullo de 2014 pola que se dispón o cesamento dun vogal no Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 28/07/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Alfonso García Magariños como vogal no Consello de Administración da Autoridade Portuaria da Coruña, en representación da Xunta de Galicia, agradecéndolle os servizos prestados.
Santiago de Compostela, 22 de xullo de 2014
ORDE do 9 de xullo de 2014 pola que se nomean vogais do Xurado de Expropiación de Galicia.
Consellería de Medio Ambiente, Territorio e Infraestruturas — II. Autoridades e persoal — 28/07/2014

A Lei 9/2002, do 30 de decembro, de ordenación urbanística e protección do medio rural de Galicia, prevé, no seu artigo 232, modificado pola Lei 15/2004, do 29 de decembro, a creación do Xurado de Expropiación de Galicia, como órgano colexiado permanente da nosa comunidade autónoma especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial.
O dito precepto dispón, entre outros aspectos, a composición dese xurado, sendo desenvolvido mediante o Regulamento de organización e funcionamento do Xurado de Expropiación de Galicia, aprobado mediante Decreto 223/2005, do 16 de xuño.
O artigo 4 deste regulamento establece, nas letras c), d), e) e f) do seu parágrafo 2º, respecto da composición do xurado, que distintos organismos, entidades e colexios profesionais proporán, cada un deles, un representante que actuará como vogal titular. Así mesmo, prevese a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
Todos eles serán nomeados polo conselleiro competente en materia de urbanismo e ordenación do territorio. O mandato destes vogais será de catro anos, renovables por períodos de igual duración, que comezará a computarse desde o día seguinte ao da publicación do nomeamento no
Diario Oficial de Galicia
, podendo ser, se é o caso, substituído.
En virtude da Orde do 21 de abril de 2010 pola que se nomean vogais do Xurado de Expropiación de Galicia (publicada no DOG do día 29 de abril), realizouse o nomeamento de vogais, titulares e suplentes, en representación de varios destes organismos e entidades. Esgotada a vixencia do seu mandato e logo de realizar os trámites formais de solicitude de designación aos organismos e entidades sinaladas no anteriormente mencionado artigo 4 que lles corresponde por tempo de mandato, parte deles achegaron a súa proposta.
Por todo iso,
Artigo único. Noméanse as persoas que se relacionan no anexo como vogais do Xurado de Expropiación de Galicia.
Santiago de Compostela, 9 de xullo de 2014
Vogais do Xurado de Expropiación de Galicia segundo o disposto no artigo 4.2º.d) e f) do Decreto 223/2005, do 16 de xuño.
1. En representación da Consellería de Facenda:
Titular: Xan Xosé Castro Dapena.
Suplente: Carlos José Darriba López.
2. En representación do Colexio Oficial de Enxeñeiros Agrónomos de Galicia:
Titular: Víctor Manuel Yáñez Cortes.
Suplente: José Carlos González Cabo.
CORRECCIÓN de erros. Resolución do 10 de outubro de 2014 pola que se modifican os prazos de xustificación das subvencións a organismos de investigación de Galicia para a creación, posta en marcha e impulso de unidades mixtas de investigación e se procede á súa convocatoria para o ano 2014.
Axencia Galega de Innovación — III. Outras disposicións — 21/10/2014

Advertidos erros na dita resolución, publicada no DOG núm. 200, do luns 20 de outubro de 2014, cómpre facer novamente a publicación das páxinas 44772 e 44773:
«O 18 de xuño de 2014 publicouse no Diario Oficial de Galicia a Resolución do 10 de xuño de 2014, pola que se establecen as bases reguladoras para a concesión, en réxime de concorrencia competitiva, das subvencións a organismos de investigación de Galicia para a creación, posta en marcha e impulso de unidades mixtas de investigación e se procede á súa convocatoria para o ano 2014.
O artigo 22.2 da Resolución do 10 de xuño de 2014 establecía os seguintes prazos de xustificación:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Tendo en conta o atraso producido na resolución das ditas axudas, motivado pola complexidade das solicitudes presentadas e polo proceso de avaliación destas, e co fin de viabilizar os procesos de execución e xustificación das axudas concedidas para o ano 2014 por parte dos beneficiarios resultantes e dado que non causa prexuízo a terceiros, considérase necesario ampliar o prazo de xustificación para o ano 2014 establecido no artigo 22.2 da convocatoria, e de acordo con isto,
Artigo único
Modifícase o artigo 22.2 da Resolución do 10 de xuño de 2014, que queda redactado do seguinte xeito:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Santiago de Compostela, 10 de outubro de 2014
RESOLUCIÓN do 11 de xullo de 2014, de corrección de erros da Resolución do 20 de xuño de 2014, da Dirección Xeral de Mobilidade, pola que se convoca a realización das probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril.
Consellería de Medio Ambiente, Territorio e Infraestruturas — III. Outras disposicións — 28/07/2014

Advertidos erros na Resolución do 20 de xuño de 2014, da Dirección Xeral de Mobilidade, pola que se convoca a realización das probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, publicada no DOG número 131, do venres 11 de xullo de 2014, é necesario facer as seguintes correcións:
1ª. Engadir o anexo II «Convocatoria de probas para a obtención do certificado ce de formación de conselleiros de seguridade para o transporte de mercadorías perigosas».
2ª. Engadir o anexo III «Convocatoria de probas para a renovación do certificado ce de formación de conselleiros de seguridade para o transporte de mercadorías perigosas».
3ª. Engadir o anexo IV «Solicitude de devolución de taxas de dereitos de exame».
4ª. Na páxina 30872 é necesario suprimir os puntos 5 e 8 da base quinta da convocatoria.
A presente corrección de erros modifica o cómputo dos prazos sinalados no 2 da base primeira da convocatoria, páxina 30868. En consecuencia, o prazo de presentación de solicitudes será dun mes contado a partir do día seguinte a aquel en que teña lugar a publicación desta corrección de erros no DOG.
Santiago de Compostela, 11 de xullo de 2014
CORRECCIÓN de erros. Decreto 132/2014, do 2 de outubro, polo que se aproba a estrutura orgánica da Consellería de Medio Rural e do Mar.
Consellería do Medio Rural e do Mar — I. Disposicións xerais — 17/10/2014

Advertido erro no Decreto 132/2014, do 2 de outubro, polo que se aproba a estrutura orgánica da Consellería do Medio Rural e do Mar, publicado no Diario Oficial de Galicia número 198, do 16 de outubro de 2014, cómpre facer a seguinte corrección:
Na páxina 44385, no sumario, onde di: «Decreto 132/2014, do 2 de outubro, polo que se aproba a estrutura orgánica desta consellería.», debe dicir: «Decreto 132/2014, do 2 de outubro, polo que se aproba a estrutura orgánica da Consellería do Medio Rural e do Mar.».
RESOLUCIÓN do 17 de setembro de 2014 pola que se dispón o nomeamento dun vogal do Consello de Administración do Instituto Tecnolóxico para o Control do Medio Mariño de Galicia (Intecmar).
Instituto Tecnolóxico para o Control do Medio Mariño de Galicia — II. Autoridades e persoal — 01/10/2014

A Lei 3/2004, do 7 de xuño (DOG nº 116, do 17 de xuño), crea o Instituto Tecnolóxico para o Control do Medio Mariño de Galicia (Intecmar), como un ente de dereito público con personalidade xurídica propia e patrimonio propio e con plena capacidade e autonomía para o cumprimento dos seus fins, adscrito á Consellería do Mar; o seu regulamento foi aprobado polo Decreto 41/2005, do 17 de febreiro (DOG nº 49, do 11 de marzo).
Os artigos 7 da Lei 3/2004, do 7 de xuño, e 4 do Decreto 41/2005, do 17 de febreiro, regulan a composición do Consello de Administración do Instituto, establecendo que o vogal representante do persoal do Intecmar será nomeado polo Consello de Administración deste por proposta do órgano ou órganos que representan o persoal do Intecmar.
En consecuencia,
Por proposta do comité de empresa do Intecmar, o nomeamento de Eva Moreira Fontán como vogal do Consello de Administración do Intecmar en representación do persoal do Instituto.
Vilaxoán, 17 de setembro de 2014
RESOLUCIÓN do 17 de setembro de 2014 pola que se dispón o cesamento dun vogal do Consello de Administración do Instituto Tecnolóxico para o Control do Medio Mariño de Galicia (Intecmar).
Instituto Tecnolóxico para o Control do Medio Mariño de Galicia — II. Autoridades e persoal — 01/10/2014

A Lei 3/2004, do 7 de xuño (DOG nº 116, do 17 de xuño) crea o Instituto Tecnolóxico para o Control do Medio Mariño de Galicia (Intecmar), como un ente de dereito público con personalidade xurídica propia e patrimonio propio e con plena capacidade e autonomía para o cumprimento dos seus fins, adscrito á Consellería do Mar; o seu regulamento foi aprobado polo Decreto 41/2005, do 17 de febreiro (DOG nº 49, do 11 de marzo).
Os artigos 7 da Lei 3/2004, do 7 de xuño, e 4 do Decreto 41/2005, do 17 de febreiro, regulan a composición do Consello de Administración do Instituto, establecendo que o vogal representante do persoal do Intecmar, será nomeado polo Consello de Administración deste por proposta do órgano ou órganos que representan o persoal do Intecmar.
En consecuencia,
O cesamento de José Luis Pérez Bello como vogal do Consello de Administración do Intecmar en representación do persoal do Instituto.
Vilaxoán, 17 de setembro de 2014
DECRETO 127/2014, do 2 de outubro, polo que se nomea directora xeral de Traballo e Economía Social a María del Carmen Bouso Montero.
Consellería de Traballo e Benestar — II. Autoridades e persoal — 03/10/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar e logo de deliberación do Consello da Xunta de Galicia, na súa reunión do día dous de outubro de dous mil catorce,
Nomeo directora xeral de Traballo e Economía Social a María del Carmen Bouso Montero.
Santiago de Compostela, dous de outubro de dous mil catorce
RESOLUCIÓN do 27 de novembro de 2014 pola que se publica o resultado do proceso de selección da convocatoria para subvencións a proxectos dinamizadores das áreas rurais de Galicia para equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Axencia Galega de Desenvolvemento Rural — III. Outras disposicións — 23/12/2014

Mediante a Resolución do 8 de maio de 2014 aprobáronse as bases reguladoras das subvencións a proxectos dinamizadores de Galicia para equipamentos térmicos de biomasa, cofinanciadas co Fondo Europeo de Desenvolvemento Rural (Feader) no marco do PDR de Galicia 2007-2013, e convocáronse para o ano 2014 (Diario Oficial de Galicia núm. 92, do 15 de maio). Esta resolución modificouse mediante a Resolución do 30 de outubro de 2014, Diario Oficial de Galicia núm. 209, do 31 de outubro.
O artigo 15 da Lei 9/2007, do 13 xuño, de subvencións de Galicia, dispón que o órgano concedente publicará no diario oficial correspondente as subvencións concedidas.
Pola súa banda, o artigo 13 da Lei 4/2006, do 30 de xuño, de transparencia e boas prácticas, exixe publicar na páxina web a concesión das subvencións.
De acordo co anterior,
Primeiro. Publicar no Diario Oficial de Galicia o resultado do proceso de concesión das subvencións a proxectos dinamizadores das áreas rurais de Galicia para equipamentos térmicos de biomasa, convocadas mediante a Resolución do 8 de maio de 2014, nos termos que se recollen no anexo.
Segundo. Publicar na páxina web de Agader http://agader.xunta.es e no taboleiro de anuncios de Agader (A Barcia, 56, Laraño, Santiago de Compostela) a relación de solicitudes aprobadas.
Disposición adicional
Esta resolución pon fin á vía administrativa. Contra ela cabe interpor potestativamente recurso de reposición ante o Consello de Dirección de Agader, no prazo dun mes contado desde o día seguinte ao da publicación desta resolución no Diario Oficial de Galicia, ou recurso contencioso-administrativo ante o órgano xurisdicional competente, no prazo de dous meses contados desde o día seguinte ao da citada publicación no Diario Oficial de Galicia.
Disposición derradeira
Esta resolución será aplicable desde o día da súa publicación no Diario Oficial de Galicia.
Santiago de Compostela, 27 de novembro de 2014
CORRECCIÓN de erros. Resolución do 1 de agosto de 2014 pola que se publica o plan de estudos de máster universitario en Enerxías Renovables e Sustentabilidade Enerxética.
Universidade de Santiago de Compostela — III. Outras disposicións — 17/10/2014

Advertido erro na devandita resolución, publicada no DOG número 151, do 11 de agosto de 2014, cómpre facer a oportuna rectificación:
Na páxina 34513, na columna referida a módulo, onde di:
«Tecnoloxías da Produción
Sistemas e Procesos de Acumulación e Transporte Enerxético»,
Debe dicir:
«Produción Enerxética
Sistemas e Procesos de Acumulación e Transporte de Enerxía».
CORRECCIÓN de erros. Resolución do 17 de xullo de 2014 pola que se publica o plan de estudos de graduado ou graduada en Xestión de Pequenas e Medianas Empresas.
Universidade de Santiago de Compostela — III. Outras disposicións — 17/10/2014

Advertido erro na Resolución do 17 de xullo de 2014 pola que se publica o plan de estudos de grao en Xestión de Pequenas e Medianas Empresas, publicada no DOG número 145, do 1 de agosto de 2014.
Este reitorado resolve o seguinte:
Efectuar a oportuna rectificación nos termos que se detallan a continuación:
– Na páxina 33314,
Onde di: «Inglés para a Comunicación Empresarial I», debe dicir: «Inglés para a Comunicación Comercial I».
Onde di: «Inglés para a Comunicación Empresarial II», debe dicir: «Inglés para a Comunicación Comercial II».
– Nas páxinas 33315 e 33316,
Onde di: «Inglés para a Comunicación Empresarial I», debe dicir: «Inglés para a Comunicación Comercial I».
Onde di: «Inglés para a Comunicación Empresarial II», debe dicir: «Inglés para a Comunicación Comercial II».
RESOLUCIÓN do 1 de decembro de 2014, da Secretaría Xeral para o Deporte, pola que se procede ao recoñecemento da modalidade deportiva de fútbol americano e da especialidade deportiva de fútbol flag no ámbito da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/12/2014

Vista a solicitude presentada no 11 de novembro de 2013 por David Rodríguez Antuña, presidente da Asociación Galega de Fútbol Americano, inscrita co nº 2008/012033-1 (SC) no Rexistro Xeral de Asociacións da Vicepresidencia e Consellería de Presidencia, Administracións Públicas e Xustiza, para o recoñecemento do fútbol americano e o fútbol flag como modalidades deportivas na Comunidade Autónoma de Galicia,
Vista a existencia da Federación Española de Fútbol Americano, autorizada a súa constitución e inscrición no Rexistro de Asociacións Deportivas, en virtude de Resolución do 17 de maio de 2012 da Comisión Directiva do Consello Superior de Deportes, o que supuxo o recoñecemento implícito da modalidade deportiva do fútbol americano por parte do Consello Superior de Deportes, recoñecemento que xa levou consigo o exame das condicións, criterios e parámetros técnico-deportivos necesarios para que a citada actividade poida obter o estatus de modalidade deportiva,
Visto que o fútbol americano non aparece incluído como modalidade en ningunha federación deportiva galega e o futbol flag tampouco aparece como especialidade en ningunha federación deportiva galega,
Vista a implantación real da modalidade deportiva de fútbol americano e da especialidade de fútbol flag en Galicia, cun elevado número de practicantes na nosa comunidade,
Visto o artigo 5.1.k) da Lei 3/2012, do deporte de Galicia, que establece que corresponde á Administración autonómica recoñecer e cualificar novas modalidades e especialidades deportivas, así como establecer os criterios e requisitos para o seu recoñecemento,
Primeiro. Recoñecer como modalidade deportiva en Galicia o fútbol americano e como especialidade deportiva o fútbol flag, e autorizar a súa inscrición no Rexistro de Entidades Deportivas de Galicia.
Segundo. Ordenar a publicación desta resolución no
Diario Oficial de Galicia
para xeral coñecemento de todos os interesados.
Esta resolución esgota a vía administrativa e pódese interpor contra ela recurso potestativo de reposición ante o mesmo órgano que a ditou no prazo dun mes ou interpor directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación desta no
Diario Oficial de Galicia
(artigos 116 e 117 da Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común).
Santiago de Compostela, 1 de decembro de 2014
ORDE do 3 de outubro de 2014 pola que se declaran de utilidade pública diversas asociacións inscritas no Rexistro Provincial de Asociacións da Coruña.
Vicepresidencia e Consellería de Presidencia, Administracións Públicas e Xustiza — III. Outras disposicións — 17/10/2014

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo da solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles consta a documentación e os informes previstos na citada norma.
De conformidade cos informes favorables de declaración de utilidade pública emitidos polo instrutor dos expedientes,
Declarar de utilidade pública as seguintes asociacións:
• Asociación Ambar das Persoas con Diversidade Funcional, inscrita no Rexistro Provincial de Asociacións da Coruña co número 1982-1201-1.
• Asociación Parkinson Ferrol, inscrita no Rexistro Provincial de Asociacións da Coruña co número 2002-5929-1.
Contra esta orde que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e poderase interpoñer, con carácter potestativo, recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 3 de outubro de 2014
RESOLUCIÓN do 2 de xullo de 2014, da Secretaría Xeral de Cultura, pola que se inscribe a Asociación Cultural e Artística Ti e Máis Eu Teatro no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 17/10/2014

Feitos:
A Asociación Cultural e Artística Ti e Máis Eu Teatro, con domicilio social na rúa Celso Emilio Ferreiro, nº 16, do concello de Ferrol, representada por Mª Ángeles Rodríguez Montero, solicitou ser inscrita no Rexistro de Entidades de Promoción do Camiño de Santiago o día 16 de marzo de 2014.
A solicitude foi presentada segundo o modelo inserido como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto, regula que para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 20 de febreiro de 2014 sobre a solicitude, no cal constata que a Asociación Cultural e Artística Ti e Máis eu Teatro persegue os obxectivos fixados no decreto.
A solicitude presentada cumpre as normas establecidas no Decreto 45/2001, do 1 de febreiro. Polo anterior,
Que a Asociación Cultural e Artística Ti e Máis eu Teatro sexa inscrita no Rexistro de Entidades de Promoción do Camiño de Santiago co número 204.
Santiago de Compostela, 2 de xullo de 2014
CORRECCIÓN de erros. Orde do 23 de setembro de 2014 pola que se establecen as bases reguladoras da subvención plurianual a concellos de Galicia para a mellora das coleccións bibliográficas das bibliotecas ou axencias de lectura públicas municipais integradas na Rede de bibliotecas de Galicia e se procede á súa convocatoria para o período do 1 de xaneiro de 2014 ata o 15 de abril de 2015.
Consellería de Cultura, Educación e Ordenación Universitaria — III. Outras disposicións — 17/10/2014

Advertido erro na Orde do 23 de setembro de 2014, publicada no
Diario Oficial de Galicia
número 189, do 3 de outubro, cómpre facer a seguinte corrección:
– Na páxina 43159, no artigo 15, número 3, onde di: «A contía correspondente aos pagamentos anticipados (50 % do orzamento total) librarase antes do 1 de novembro de 2014, após a aceptación da axuda por parte do beneficiario e dun certificado comprometéndose a realizar o gasto, polo importe concedido, en adquisición de fondos bibliográficos con destino a biblioteca ou grupo de bibliotecas ou axencias de lectura de que é titular».
Debe dicir: «A contía correspondente aos pagamentos anticipados (50 % do orzamento total) librarase antes do 1 de decembro de 2014, após a aceptación da axuda por parte do beneficiario e dun certificado comprometéndose a realizar o gasto, polo importe concedido, en adquisición de fondos bibliográficos con destino a biblioteca ou grupo de bibliotecas ou axencias de lectura de que é titular».
ORDE do 10 de outubro de 2014 pola que se amplía o prazo de xustificación das subvencións para a modernización, establecemento de novas fórmulas e medios de comercialización no sector comerciante retallista e artesanal galego, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (código de procedemento IN201H).
Consellería de Economía e Industria — III. Outras disposicións — 17/10/2014

A Orde do 24 de xullo de 2014, publicada no
Diario Oficial de Galicia
núm. 145, do 1 de agosto, establece as bases reguladoras para a concesión, en réxime de concorrencia competitiva, de subvencións para a modernización, establecemento de novas fórmulas e medios de comercialización no sector comerciante retallista e artesanal galego, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e procede á súa convocatoria para o ano 2014 (código de procedemento IN201H).
No artigo 1.3, parágrafo primeiro do anexo I-Bases reguladoras, establece a consideración de actuacións subvencionables sempre que sexan realizadas e efectivamente pagadas desde o 1 de xaneiro de 2014 ata a data límite de xustificación establecida no artigo 19.
O artigo 19.1, do anexo I-Bases reguladoras establece que o pagamento da subvención quedará condicionada á presentación, nos lugares sinalados no artigo 2.2 da convocatoria, fixando o prazo para presentala ata o 10 de novembro de 2014.
Tendo en conta o volume de solicitudes presentadas e o longo proceso de avaliación e co fin de optimizar os procesos de xestión e dado que non se causa prexuízo a terceiros, procede modificar o artigo 19.1 do anexo I da orde, ampliando o prazo ata unha data que permita a mellor xustificación por parte dos/as beneficiarios/as.
A teor do exposto, en virtude das competencias que ten atribuída a Consellería de Economía e Industria en materia de comercio interior, e no exercicio das atribucións que me foron conferidas,
Artigo 1. Modificación do artigo 19.1 do anexo I da Orde do 24 de xullo de 2014 pola que se establecen as bases reguladoras para a concesión en réxime de concorrencia competitiva, de subvencións para a modernización, establecemento de novas fórmulas e medios de comercialización no sector comerciante retallista e artesanal galego, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (código de procedemento IN201H).
O primeiro parágrafo do artigo 19.1 do anexo I da referida orde queda redactado nos seguintes termos:
«1. O pagamento da subvención quedará condicionada á presentación, nos lugares sinalados no artigo 2.2 da convocatoria e ata o 24 de novembro de 2014, do orixinal ou copia compulsada da seguinte documentación: (...)».
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 10 de outubro de 2014
RESOLUCIÓN do 22 de setembro de 2014, da Secretaría Xeral de Cultura, pola que se inscribe a asociación Amigos del Camino de Santiago de Almería -Almería Jacobea- no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 17/10/2014

Resolución:
Feitos.
A Asociación de Amigos del Camino de Santiago de Almería –Almería Jacobea– presenta unha solicitude de inscrición no Rexistro de Entidades de Promoción do Camiño de Santiago o día 3 de setembro de 2014.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (
Diario Oficial de Galicia
nº, do 20 de febreiro), modificado polo Decreto 209/2002, do 13 de xuño,
Diario Oficial de Galicia
nº 121, do 25 de xuño) e con ela foi achegada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 19 de setembro de 2014 sobre a solicitude no que constata que a Asociación de Amigos del Camino de Santiago de Almería –Almería Jacobea– persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Polo anterior, resolvo que a Asociación de Amigos del Camino de Santiago de Almería –Almería Jacobea– sexa inscrita no Rexistro de Entidades de Promoción do Camiño de Santiago co número 205.
Santiago de Compostela, 22 de setembro de 2014
ORDE do 7 de outubro de 2014 pola que se publica a concesión dos premios extraordinarios de bacharelato correspondentes ao curso 2013/14 convocados pola Orde do 12 de xuño de 2014 (Diario Oficial de Galicia do 20 de xuño).
Consellería de Cultura, Educación e Ordenación Universitaria — III. Outras disposicións — 17/10/2014

A Orde do 12 de xuño de 2014 (DOG do 20 de xuño) pola que se convocan os premios extraordinarios de bacharelato correspondentes ao curso 2013/14, establece no seu artigo 10.3 que o director xeral de Educación, Formación Profesional e Innovación Educativa elevará a proposta feita polo tribunal ao conselleiro de Cultura, Educación e Ordenación Universitaria, quen emitirá a correspondente orde de adxudicación para a súa publicación no Diario Oficial de Galicia.
Unha vez realizadas as probas, publicada a acta provisional coas cualificacións obtidas polos alumnos e alumnas, resoltas as reclamacións presentadas, e vistas a acta coa proposta definitiva do tribunal de adxudicación dos premios extraordinarios de bacharelato correspondentes ao curso 2013/14 e a correspondente proposta do director xeral de Educación, Formación Profesional e Innovación Educativa, sobre a concesión destes premios,
Primeiro. Conceder os premios extraordinarios de bacharelato, correspondentes ao curso 2013/14, ao alumnado que figura no anexo a esta orde.
Segundo. Esta orde poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses desde a súa publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de outubro de 2014
ORDE do 15 de decembro de 2014 pola que se dispón o nomeamento de varios vogais no Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 17/12/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento dos seguintes vogais no Consello de Administración da Autoridade Portuaria de Marín e Ría de Pontevedra:
–En representación da Cámara de Comercio, Industria e Navegación:
Eduardo Barros Pereira
–En representación das organizacións empresariais:
Víctor Nogueira García
Santiago de Compostela, 15 de decembro de 2014
ORDE do 15 de decembro de 2014 pola que se dispón a renovación de varios vogais no Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 17/12/2014

O texto refundido da Lei de portos do Estado e da mariña mercante, Real decreto lexislativo 2/2011, de 5 de setembro no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Renovar o mandato dos seguintes vogais no Consello de Administración da Autoridade Portuaria de Marín e Ría de Pontevedra:
– En representación do sector pesqueiro:
Constante Freire González
– En representación da Comunidade Autónoma de Galicia
María Encarnación Rivas Díaz
Paloma Rueda Crespo
Manuel Nores González
Santiago de Compostela, 15 de decembro de 2014
ORDE do 15 de decembro de 2014 pola que se dispón o cesamento de varios vogais no Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 17/12/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída
O cesamento dos seguintes vogais no Consello de Administración da Autoridade Portuaria de Marín e Ría de Pontevedra:
– En representación da Cámara de Comercio, Industria e Navegación:
Víctor Nogueira García
– En representación das organizacións empresariais:
Luis Martínez Trigo
Agradecéndolles os servizos prestados.
Santiago de Compostela, 15 de decembro de 2014
CORRECCIÓN de erros. Resolución do 7 de xaneiro de 2014 pola que se publica o plan de estudos de máster universitario en Atención Sanitaria, Xestión e Coidados.
Universidade de Santiago de Compostela — III. Outras disposicións — 19/12/2014

Advertido erro na Resolución do 7 de xaneiro de 2014 pola que se publica o plan de estudos de máster universitario en Atención Sanitaria, Xestión e Coidados, publicada no DOG número 42, do 3 de marzo de 2014,
Esta reitoría resolve publicar a corrección do plan de estudos conducente á obtención do título oficial de máster universitario en Atención Sanitaria, Xestión e Coidados pola Universidade de Santiago de Compostela, que quedará estruturado segundo consta no anexo.
Santiago de Compostela, 12 de decembro de 2014
Rama de coñecemento: Ciencias da Saúde.
Universidade participante: Universidade de Santiago de Compostela.
Cadro 1. Resumo de materias e distribución de créditos ECTS segundo tipo de materia.
Cadro 2. Materias, créditos e especialidades do máster en Atención Sanitaria, Xestión e Coidados.
RESOLUCIÓN do 9 de decembro de 2014 pola que se dá publicidade á relación de centros escolares beneficiarios das axudas para a distribución de froitas frescas ao alumnado de centros escolares de Galicia para o curso escolar 2014/15.
Fondo Galego de Garantía Agraria — III. Outras disposicións — 19/12/2014

Por Resolución do 8 de xullo de 2014 (DOG nº 136, do 18 de xullo) estableceuse o procedemento para a concesión das axudas para a distribución de froitas frescas ao alumnado de centros escolares e a convocatoria para o curso escolar 2014/15.
Esta convocatoria financiase con cargo á aplicación orzamentaria 12.80.713F.779.0 do orzamento de gastos do Fondo Galego de Garantía Agraria para o curso 2014/15, por un importe máximo de 305.000 euros. Sen prexuízo do anterior as ditas dotacións orzamentarias poderán incrementarse, se for procedente, con outros fondos procedentes do Fondo Europeo Agrícola de Garantía, dos orzamentos xerais do Estado e da Comunidade Autónoma.
De conformidade co disposto no artigo 22 da citada resolución e nos termos establecidos no artigo 15 da Lei 9/2007, do 13 de xuño, de subvencións de Galicia, o Fondo Galego de Garantía Agraria publicará no
Diario Oficial de Galicia
as axudas concedidas, sen prexuízo da publicación na sede electrónica da Consellería do Medio Rural e do Mar.
En virtude do exposto anteriormente,
Un. Darlle publicidade á relación de centros escolares de educación infantil segundo ciclo, educación primaria e educación secundaria obrigatoria, beneficiarios das axudas para a distribución de froita fresca ao alumnado de Galicia no curso escolar 2014/15.
Santiago de Compostela, 9 de decembro de 2014
CORRECCIÓN de erros. Resolución do 26 de novembro de 2014 pola que se fai público o acordo de cesión en propiedade, mediante adxudicación directa e a título gratuíto, dun inmoble situado no concello de Lourenzá.
Axencia Galega de Desenvolvemento Rural — III. Outras disposicións — 19/12/2014

Advertidos erros na referida resolución, publicada no Diario Oficial de Galicia número 236, do 10 de decembro de 2014, cómpre facer a oportuna corrección:
Na páxina 50628, onde di: «seis hectáreas e corenta centiáreas», debe dicir: «seis áreas e corenta centiáreas».
RESOLUCIÓN do 22 de setembro de 2014, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 16 de marzo de 2011 (Diario Oficial de Galicia número 57, do 22 de marzo) pola que se establecen as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira (financiadas polo Fondo Europeo da Pesca), modificada pola Orde do 5 de xullo de 2012 (Diario Oficial de Galicia número 143, do 27 de xullo) e pola Orde do 16 de xullo de 2013 (Diario Oficial de Galicia número 137, do 19 de xullo), na convocatoria de 2014.
Consellería do Medio Rural e do Mar — III. Outras disposicións — 03/10/2014

De conformidade co establecido no artigo 15.1 da Lei 9/2007, do 13 de xuño, de subvencións de Galicia, a disposición adicional primeira da orde reguladora dispón: «A Consellería do Mar publicará no Diario Oficial de Galicia as axudas concedidas con suxeición a esta orde, indicando o programa e crédito orzamentario a que se imputan, o beneficiario, a cantidade concedida e a finalidade da subvención».
Na súa virtude,
Ordenar a publicación no Diario Oficial de Galicia das axudas concedidas, na convocatoria de 2014, con cargo ás aplicacións orzamentarias 12.31.723B.770.0 e 12.31.723B.780.0 para o financiamento de proxectos ao abeiro dos plans estratéxicos zonais aprobados pola Consellería do Medio Rural e do Mar aos grupos de acción costeira, cofinanciadas nun 75 % polo Fondo Europeo da Pesca.
Santiago de Compostela, 22 de setembro de 2014
RESOLUCIÓN do 27 de novembro de 2014 pola que se fai público o esgotamento do crédito previsto na Orde do 30 de maio de 2014 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras de Risga, e se aproba a convocatoria para o ano 2014.
Consellería de Traballo e Benestar — III. Outras disposicións — 19/12/2014

A Orde do 30 de maio de 2014 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras de Risga, e se aproba a convocatoria para o ano 2014 (Diario Oficial de Galicia núm. 104, do 3 de xuño), en cumprimento do disposto no artigo 19.2 da Lei 9/2007, do 13 de xuño, de subvencións de Galicia, establece na súa disposición adicional primeira que unha vez esgotado o crédito, o órgano xestor deberá publicar o esgotamento da partida orzamentaria e a inadmisión de posteriores solicitudes.
O artigo 2.2 da citada orde establece que o financiamento destas axudas se efectuará con cargo aos orzamentos xerais da Comunidade Autónoma de Galicia para o ano 2014, a través dos créditos consignados na aplicación 11.05.322A.460.0, polo importe global de 3.000.000 euros. Con posterioridade, o 18 de agosto publicouse no Diario Oficial de Galicia, a Orde do 11 de agosto de 2014 pola que se amplía en 2.000.000 euros o importe para a concesión das axudas previstas na Orde do 30 de maio de 2014.
Unha vez resoltas as solicitudes presentadas ao abeiro das citadas ordes, constátase que o día 26 de novembro de 2014 se esgotou o crédito dispoñible para a concesión destas subvencións.
Considerando o exposto anteriormente, e de conformidade co establecido no artigo 32 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, procede facer público o esgotamento do crédito consignado na Orde do 30 de maio de 2014 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras de Risga, e se aproba a convocatoria para o ano 2014, e ampliado mediante a Orde do 11 de agosto 2014.
Por todo o exposto e no uso das facultades que me foron conferidas,
Artigo único
Comunícase que o día 26 de novembro de 2014 se esgotou o crédito dispoñible para as subvencións convocadas pola Orde do 30 de maio de 2014, da Consellería de Traballo e Benestar, pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras de Risga, e se aproba a convocatoria para o ano 2014 (aplicación orzamentaria 11.05.322A.460.0).
Santiago de Compostela, 27 de novembro de 2014